Document ID: 22007A0503(01)

Reference:
EUR-Lex - 22007A0503(01) - FI
Tärkeä oikeudellinen huomautus
|
22007A0503(01)
Euroopan unionin ja Amerikan yhdysvaltojen hallituksen välinen Sopimus turvaluokiteltujen tietojen turvaamisesta
Virallinen lehti nro L 115 , 03/05/2007 s. 0030 - 0034
KÄÄNNÖSEuroopan unionin ja Amerikan yhdysvaltojen hallituksen välinenSopimusturvaluokiteltujen tietojen turvaamisestaAMERIKAN YHDYSVALTOJEN HALLITUS, jäljempänä "Yhdysvaltojen hallitus",jaEUROOPAN UNIONI, jäljempänä "EU", jäljempänä "sopimuspuolet", jotkaOTTAVAT HUOMIOON, että Yhdysvaltojen hallituksen ja EU:n yhteisenä tavoitteena on parantaa kaikin tavoin omaa turvallisuuttaan ja huolehtia kansalaistensa korkeatasoisesta suojasta turvallisuuteen perustuvalla alueella,OTTAVAT HUOMIOON, että Yhdysvaltojen hallitus ja EU ovat yhtä mieltä siitä, että niiden välistä neuvonpitoa ja yhteistyötä olisi kehitettävä yhteistä etua koskevissa turvallisuuskysymyksissä,OTTAVAT HUOMIOON, että tämän vuoksi on olemassa jatkuva tarve vaihtaa turvaluokiteltuja tietoja Yhdysvaltojen hallituksen ja EU:n välillä,TOTEAVAT, että täysipainoinen ja tehokas neuvonpito ja yhteistyö voivat edellyttää Yhdysvaltojen hallituksen ja EU:n turvaluokiteltujen tietojen saamista käyttöön sekä turvaluokiteltujen tietojen vaihtoa Yhdysvaltojen hallituksen ja EU:n kesken,OVAT TIETOISIA siitä, että tämä turvaluokiteltujen tietojen käyttöön saaminen ja vaihto edellyttää asianmukaisia turvatoimia,OVAT SOPINEET SEURAAVAA:1 artiklaSoveltamisala1. Tätä sopimusta sovelletaan turvaluokiteltuihin tietoihin, joita sopimuspuolet luovuttavat toisilleen tai vaihtavat keskenään.2. Kumpikin sopimuspuoli suojaa toiselta sopimuspuolelta saamansa turvaluokitellut tiedot erityisesti luvattomalta ilmaisemiselta tämän sopimuksen määräysten sekä sopimuspuolten lakien ja määräysten mukaisesti.2 artiklaMääritelmät1. Tässä sopimuksessa "EU" tarkoittaa Euroopan unionin neuvostoa, jäljempänä "neuvosto", sen korkeana edustajana toimivaa pääsihteeriä ja neuvoston pääsihteeristöä sekä Euroopan yhteisöjen komissiota, jäljempänä "Euroopan komissio".2. Tässä sopimuksessa "turvaluokitellut tiedot" tarkoittavat tämän sopimuksen soveltamisalaan kuuluvia tietoja ja aineistoa, i) joiden luvaton ilmaiseminen voisi aiheuttaa jonkinlaista vahinkoa tai haittaa Yhdysvaltojen hallituksen, EU:n tai yhden tai useamman sen jäsenvaltion eduille; ii) joka on suojattava luvattomalta ilmaisemiselta Yhdysvaltojen hallituksen tai EU:n turvallisuusetujen vuoksi; ja iii) johon on merkitty Yhdysvaltojen hallituksen tai EU:n antama turvaluokitus. Tiedot voivat olla suullisessa, visuaalisessa, sähköisessä, magneettisessa tai asiakirjamuodossa taikka muun materiaalin muodossa, mukaan lukien laitteet ja teknologia.3 artiklaTurvaluokitukset1. Turvaluokitellut tiedot merkitään seuraavasti:a) Yhdysvaltojen hallituksen osalta turvaluokitellut tiedot merkitään seuraavasti: TOP SECRET, SECRET tai CONFIDENTIAL.b) EU:n osalta turvaluokitellut tiedot merkitään seuraavasti: TRÈS SECRET UE / EU TOP SECRET, SECRET UE, CONFIDENTIEL UE tai RESTREINT UE.2. Turvaluokat vastaavat toisiaan seuraavasti:Euroopan unionissa | Amerikan yhdysvalloissa |TRÈS SECRET UE / EU TOP SECRET | TOP SECRET |SECRET UE | SECRET |CONFIDENTIEL UE | CONFIDENTIAL |RESTREINT UE | (Ei vastinetta Yhdysvalloissa) |3. Sopimuspuolen toiselle sopimuspuolelle luovuttamiin turvaluokiteltuihin tietoihin on leimattava tai merkittävä tai niissä on mainittava tiedot luovuttavan sopimuspuolen nimi. Vastaanottavan sopimuspuolen on suojattava toisen sopimuspuolen luovuttamat turvaluokitellut tiedot tavalla, joka vastaa vähintään tiedot luovuttavan sopimuspuolen suojaustapaa.4 artiklaTurvaluokiteltujen tietojen suojaaminen1. Kummallakin sopimuspuolella on oltava turvallisuusjärjestelmä ja kummankin sopimuspuolen on toteutettava turvallisuustoimenpiteet, jotka perustuvat sen laeissa ja määräyksissä säädettyihin perusperiaatteisiin ja turvallisuutta koskeviin vähimmäisvaatimuksiin, jotta varmistetaan, että turvaluokiteltuihin tietoihin sovelletaan samantasoista suojaa. Sopimuspuolen on toimitettava toiselle sopimuspuolelle tämän pyynnöstä tiedot turvaluokiteltujen tietojen turvaamista koskevista turvallisuusvaatimuksistaan, -menettelyistään ja -käytännöistään, mukaan lukien koulutus.2. Vastaanottavan sopimuspuolen on annettava luovuttavalta sopimuspuolelta saamilleen vähintään samanasteinen suoja kuin tiedot luovuttava sopimuspuoli niille antaa.3. Vastaanottava sopimuspuoli ei saa käyttää tai antaa käyttää turvaluokiteltuja tietoja muuhun kuin siihen tarkoitukseen, jota varten ne on toimitettu ilman tiedot luovuttavan sopimuspuolen kirjallista ennakkohyväksyntää.4. Vastaanottava sopimuspuoli ei saa luovuttaa edelleen tai ilmaista turvaluokiteltuja tietoja ilman tiedot luovuttavan sopimuspuolen kirjallista ennakkohyväksyntää.5. Vastaanottavan sopimuspuolen on noudatettava kaikkia turvaluokiteltujen tietojen edelleen luovuttamista koskevia rajoituksia, jotka luovuttava sopimuspuoli on asettanut tiedot ilmaistessaan.6. Vastaanottavan sopimuspuolen on varmistettava, että tämän sopimuksen nojalla luovutettujen tai vaihdettujen turvaluokiteltujen tietojen luovuttajan oikeudet sekä teollis- ja tekijänoikeudet, kuten patentit, tekijänoikeudet ja liikesalaisuudet, suojataan riittävällä tavalla.7. Kenelläkään ei ole oikeutta saada käyttöönsä toiselta sopimuspuolelta saatuja turvaluokiteltuja tietoja yksinomaan aseman, nimityksen tai luotettavuusselvityksen nojalla. Turvaluokiteltuja tietoja annetaan ainoastaan sellaisten henkilöiden käyttöön, joiden virkatehtävien hoito sitä edellyttää ja joista on tarvittaessa tehty vaadittava henkilökohtainen luotettavuusselvitys sopimuspuolten asettamien vaatimusten mukaisesti.8. Vastaanottavan sopimuspuolen on varmistettava, että kaikille turvaluokiteltuja tietoja käyttöönsä saaville henkilöille ilmoitetaan heidän velvollisuudestaan suojata tiedot sovellettavan lainsäädännön ja määräysten mukaisesti.5 artiklaHenkilöstön luotettavuusselvitykset1. Sopimuspuolet varmistavat, että kaikkien sellaisten henkilöiden luotettavuus, joiden on virkatehtäviensä hoitamiseksi saatava käyttöönsä tämän sopimuksen mukaisesti toimitettuja tai vaihdettuja turvaluokkiin CONFIDENTIEL UE tai CONFIDENTIAL tai sitä korkeampiin turvaluokkiin kuuluvia turvaluokiteltuja tietoja, tai joilla voi tehtävänsä tai asemansa perusteella olla oikeus saada kyseisiä tietoja käyttöönsä, selvitetään asianmukaisella tavalla ennen kuin tiedot annetaan heidän käyttöönsä.2. Sopimuspuolen on ratkaistava henkilön luotettavuus luotettavuusselvityksen perusteella kyseisen sopimuspuolen turvallisuusetujen mukaisesti ja päätöksen on perustuttava kaikkiin saatavissa oleviin tietoihin, joista ilmenee, onko henkilön uskollisuus, rehellisyys ja luotettavuus kiistaton.3. Kunkin sopimuspuolen tekemien luotettavuusselvitysten on perustuttava asianmukaiseen tutkimukseen, jonka on oltava riittävän yksityiskohtainen, jotta saadaan varmuus siitä, että 2 kohdassa tarkoitetut kriteerit ovat täyttyneet sellaisen henkilön kohdalla, jonka käyttöön turvaluokiteltuja tietoja on tarkoitus antaa. EU:n osalta asianomaisen henkilön jäsenvaltion kansallinen turvallisuusviranomainen on se toimivaltainen viranomainen, joka vastaa tarvittavien turvallisuustutkimusten tekemisestä kyseisen jäsenvaltion kansalaisista.6 artiklaSäilytyspaikan vaihtuminenLuovuttava sopimuspuoli varmistaa, että kaikki turvaluokitellut tiedot ovat riittävällä tavalla suojattuja siihen asti, kun tietojen säilytys siirtyy vastaanottavalle sopimuspuolelle. Vastaanottava sopimuspuoli varmistaa, että kaikki toisen sopimuspuolen turvaluokitellut tiedot suojataan riittävällä tavalla heti kun luovutetut tiedot ovat siirtyneet sen säilytettäviksi.7 artiklaSopimuspuolten turvaluokiteltujen tietojen säilyttämiseen käyttämien toimitilojen ja toimipaikkojen turvallisuusKunkin sopimuspuolen on varmistettava sovellettavien lakien ja määräysten mukaisesti niiden toimitilojen ja toimipaikkojen turvallisuus, joissa toisen sopimuspuolen sille luovuttamia turvaluokiteltuja tietoja säilytetään, ja varmistettava kunkin sellaisen toimitilan tai toimipaikan osalta, että tietojen valvomiseksi ja suojaamiseksi toteutetaan kaikki tarvittavat toimenpiteet.8 artiklaTurvaluokiteltujen tietojen luovuttaminen toimeksisaajille1. Toiselta sopimuspuolelta saatuja turvaluokiteltuja tietoja voidaan luovuttaa toimeksisaajalle tai mahdolliselle toimeksisaajalle tiedot luovuttavan sopimuspuolen kirjallisella ennakkosuostumuksella. Ennen kuin toiselta sopimuspuolelta saatuja turvaluokiteltuja tietoja luovutetaan toimeksisaajalle tai mahdolliselle toimeksisaajalle, vastaanottavan sopimuspuolen on varmistettava, että toimeksisaajalla tai mahdollisella toimeksisaajalla on tietojen suojaamisen edellyttämät voimavarat ja toimitilat ja että toimeksisaajasta on tehty asianmukainen luotettavuusselvitys.2. Tätä artiklaa ei sovelleta Euroopan unionin palkkaamaan sopimussuhteiseen henkilöstöön eikä Yhdysvaltojen henkilökohtaisen työsopimuksen perusteella palkkaamaan henkilöstöön.9 artiklaTietojen toimittaminen1. Turvaluokiteltuja tietoja toimitetaan sopimuspuolten välillä yhteisesti sovittuja kanavia pitkin.Tämän sopimuksen soveltamistarkoituksessa:a) EU:n osalta kaikki turvaluokitellut kirjalliset tiedot lähetetään Euroopan unionin neuvoston ylikirjaajalle. Neuvoston ylikirjaaja (Chief Registry Officer) toimittaa kaikki tällaiset tiedot edelleen jäsenvaltioille ja Euroopan komissiolle, jollei 3 kohdasta muuta johdu.b) Yhdysvaltojen hallituksen osalta kaikki kirjalliset turvaluokitellut tiedot lähetetään, jollei toisin määrätä, Amerikan yhdysvaltojen Euroopan unionin edustuston välityksellä; sen osoite on:Mission of the United States of America to the European UnionRegistry OfficerRue Zinner 13B-1000 Bryssel2. Turvaluokiteltujen tietojen lähettäminen sähköisesti Yhdysvaltojen hallituksen ja EU:n välillä ja EU:n ja Yhdysvaltojen hallituksen välillä turvaluokkiin CONFIDENTIAL / CONFIDENTIEL UE kuuluviin tietoihin saakka salataan tiedot luovuttavan sopimuspuolen turvallisuusohjeiden ja -määräysten mukaisesti. Tiedot luovuttavan sopimuspuolen vaatimuksia on noudatettava turvaluokiteltuja tietoja lähetettäessä, tallennettaessa ja käsiteltäessä sopimuspuolten sisäisissä verkoissa.3. Poikkeuksellisesti toisen sopimuspuolen turvaluokitellut tiedot, jotka vain tietyillä kyseisen sopimuspuolen toimivaltaisilla virkamiehillä, elimillä tai yksiköillä on oikeus saada käyttöönsä, voidaan operatiivisista syistä osoittaa tietyille toisen sopimuspuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa ne ainoastaan näiden käyttöön, ottaen huomioon näiden toimivaltuudet ja "tarve tietää" -periaate. EU:n osalta tällaiset tiedot lähetetään neuvoston ylikirjaajan välityksellä tai Euroopan komission turvallisuusasioiden pääosaston ylikirjaajan välityksellä, kun tiedot osoitetaan Euroopan komissiolle.10 artiklaKäynnit sopimuspuolten toimitiloissa ja toimipaikoissaYhden sopimuspuolen käyntejä toisen sopimuspuolen toimitiloissa ja toimipaikoissa varten sopimuspuolet vahvistavat vaadittaessa henkilöstön luotettavuusselvitykset käyttäen yhteisesti hyväksyttyjä kanavia.11 artiklaVastavuoroiset turvallisuuskäynnitTässä sopimuksessa määrättyjen turvallisuusvaatimusten täytäntöönpano voidaan todentaa sopimuspuolten turvallisuushenkilöstön suorittamin vastavuoroisin käynnein, joiden tarkoituksena on arvioida tämän sopimuksen nojalla toteutettujen toimenpiteiden tehokkuutta ja teknistä suojausta koskevaa järjestelyä, joka perustetaan 13 artiklan mukaisesti sopimuspuolten toimittamien tai vaihtamien turvaluokiteltujen tietojen suojaamiseksi. Näin ollen kunkin sopimuspuolen turvallisuusalan edustajat voivat sen jälkeen, kun asiasta on ensin neuvoteltu, käydä toisen sopimuspuolen luona keskustelemassa ja tarkkailemassa kyseisen toisen sopimuspuolen täytäntöönpanomenettelyjä. Isäntänä toimivan sopimuspuolen on avustettava vierailevia turvallisuusalan edustajia sen arvioimisessa, onko vierailevalta sopimuspuolelta saatujen tietojen suoja riittävä.12 artiklaValvonta1. Yhdysvaltojen hallituksen osalta ulkoasiain- ja puolustusministerit ja kansallisen tiedusteluviraston johtaja valvovat tämän sopimuksen täytäntöönpanoa.2. EU:n osalta neuvoston pääsihteeri ja turvallisuusasioista vastaava komission jäsen valvovat tämän sopimuksen täytäntöönpanoa.13 artiklaTeknistä suojausta koskeva järjestely1. Tämän sopimuksen täytäntöön panemiseksi 2–4 kohdassa nimetyt kolme viranomaista sopivat teknistä suojausta koskevasta järjestelystä sopimuspuolten tämän sopimuksen nojalla luovuttamien tai vaihtamien turvaluokiteltujen tietojen vastavuoroista suojaamista koskevien vaatimusten vahvistamiseksi.2. Yhdysvaltojen ulkoasiainministeriö vastaa Yhdysvaltojen hallituksen nimissä ja sen alaisuudessa 1 kohdassa mainitun teknistä suojausta koskevan järjestelyn kehittämisestä tämän sopimuksen nojalla Yhdysvaltojen hallitukselle luovutettujen tai sen kanssa vaihdettujen turvaluokiteltujen tietojen suojaamiseksi ja turvaamiseksi.3. Neuvoston pääsihteeristön turvallisuusyksikkö, joka toimii neuvoston pääsihteerin johdolla ja puolesta sekä neuvoston nimissä ja alaisuudessa, vastaa 1 kohdassa mainitun teknistä suojausta koskevan järjestelyn kehittämisestä tämän sopimuksen nojalla neuvostolle tai neuvoston pääsihteeristölle luovutettujen tai näiden kanssa vaihdettujen turvaluokiteltujen tietojen suojaamiseksi ja turvaamiseksi.4. Euroopan komission turvallisuustoimisto, joka toimii turvallisuusasioista vastaavan komission jäsenen alaisuudessa, vastaa 1 kohdassa mainitun teknistä suojausta koskevan järjestelyn kehittämisestä tämän sopimuksen nojalla Euroopan komissiolle luovutettujen tai sen kanssa vaihdettujen turvaluokiteltujen tietojen suojaamiseksi.5. EU:n osalta järjestelyn hyväksyy neuvoston turvakomitea.14 artiklaTurvaluokan alentaminen ja poistaminen1. Sopimuspuolet ovat yhtä mieltä siitä, että turvaluokiteltujen tietojen turvaluokkaa olisi alennettava heti, kun tiedot eivät enää edellytä korkeampaa suojauksen tasoa, tai niiden turvaluokitus olisi poistettava heti, kun tiedot eivät enää edellytä suojausta luvattomalta ilmaisemiselta.2. Tiedot luovuttavalla sopimuspuolella on täysi harkintavalta sen omien turvaluokiteltujen tietojen turvaluokan alentamisen tai poistamisen osalta. Vastaanottava sopimuspuoli ei saa alentaa tai poistaa toiselta sopimuspuolelta saatujen turvaluokiteltujen tietojen turvaluokkaa, vaikka asiakirjassa olisi selvät turvaluokituksen poistamisohjeet, ilman tiedot luovuttavan sopimuspuolen kirjallista ennakkosuostumusta.15 artiklaKatoaminen tai vaarantuminenTiedot luovuttaneelle sopimuspuolelle ilmoitetaan havaittaessa sen turvaluokiteltujen tietojen todistettavasta tai epäillystä katoamisesta tai vaarantumisesta, ja vastaanottava sopimuspuoli käynnistää tutkinnan olosuhteiden selvittämiseksi. Tiedot luovuttaneelle sopimuspuolelle toimitetaan tiedot tutkinnan tuloksista ja tapahtuneen toistumisen estämiseksi toteutetuista toimista. Sopimuksen 13 artiklassa tarkoitetut viranomaiset voivat vahvistaa tältä osin noudatettavat menettelyt.16 artiklaRiitojen ratkaiseminenKaikki mahdolliset tästä sopimuksesta johtuvat tai siihen liittyvät riidat sopimuspuolten välillä ratkaistaan yksinomaan sopimuspuolten välisin neuvotteluin.17 artiklaKustannuksetKumpikin sopimuspuoli vastaa omista tämän sopimuksen täytäntöönpanosta aiheutuvista kustannuksistaan.18 artiklaKyky suojata turvaluokitellut tiedotEnnen turvaluokiteltujen tietojen luovuttamista tai vaihtamista sopimuspuolten välillä 12 artiklassa tarkoitettujen asiasta vastaavien turvallisuusviranomaisten on oltava yhtä mieltä siitä, että vastaanottava sopimuspuoli kykenee suojaamaan ja turvaamaan tämän sopimuksen soveltamisalaan kuuluvat tiedot 13 artiklan mukaisesti perustettavan teknistä suojausta koskevan järjestelyn mukaisesti.19 artiklaMuut sopimuksetTämän sopimuksen määräykset eivät muuta sopimuspuolten välillä voimassa olevia sopimuksia tai järjestelyjä eivätkä Yhdysvaltojen hallituksen ja Euroopan unionin jäsenvaltioiden välisiä sopimuksia. Tämä sopimus ei estä sopimuspuolia tekemästä muita tämän sopimuksen soveltamisalaan kuuluvien turvaluokiteltujen tietojen luovuttamista tai vaihtoa koskevia sopimuksia edellyttäen, että ne eivät ole ristiriidassa tämän sopimuksen mukaisten velvoitteiden kanssa.20 artiklaVoimaantulo, muutokset ja irtisanominen1. Tämä sopimus tulee voimaan sinä päivänä, jona jälkimmäinen sopimuspuoli allekirjoittaa sen.2. Kumpikin sopimuspuoli ilmoittaa toiselle sopimuspuolelle lakiensa ja määräystensä muutoksista, jotka voisivat vaikuttaa tässä sopimuksessa tarkoitettuun turvaluokiteltujen tietojen suojaan. Näissä tapauksissa sopimuspuolet neuvottelevat muuttaakseen tarvittaessa tätä sopimusta 3 kohdan mukaisesti.3. Tätä sopimusta voidaan muuttaa sopimuspuolten välisellä kirjallisella sopimuksella.4. Kumpi tahansa sopimuspuoli voi irtisanoa tämän sopimuksen ilmoittamalla siitä kirjallisesti toiselle sopimuspuolelle yhdeksänkymmentä päivää ennen aiottua sopimuksen irtisanomista. Sopimuksen irtisanomisesta huolimatta kaikki tämän sopimuksen nojalla luovutetut turvaluokitellut tiedot on edelleen suojattava tämän sopimuksen mukaisesti. Sopimuspuolet neuvottelevat välittömästi tällaisia turvaluokiteltuja tietoja koskevista järjestelyistä.TÄMÄN VAKUUDEKSI allekirjoittaneet, viranomaistensa siihen asianmukaisesti valtuuttamina, ovat allekirjoittaneet tämän sopimuksen.Tehty Washingtonissa kolmantenakymmenentenä päivänä huhtikuuta vuonna 2007 kahtena englanninkielisenä kappaleena.Euroopan unionin puolesta+++++ TIFF +++++Amerikan yhdysvaltojen hallituksen puolesta+++++ TIFF +++++--------------------------------------------------

Summary:
Turvallisuusluokiteltujen tietojen turvallisuutta koskevat sopimukset
Turvallisuusluokiteltujen tietojen turvallisuutta koskevat sopimukset
 
TIIVISTELMÄ ASIAKIRJOISTA:
EU:n sekä Yhdistyneen kuningaskunnan, Kanadan, Moldovan, Georgian, Albanian, Serbian, Australian, Liechtensteinin, Venäjän, Israelin, Yhdysvaltojen, Islannin, Sveitsin, Ukrainan, entisen Jugoslavian tasavallan Makedonian, Norjan ja Bosnia ja Hertsegovinan välillä tehdyt sopimukset turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä Päätökset kyseisten sopimusten allekirjoittamisesta ja tekemisestä Yhdistyneen kuningaskunnan, Kanadan, Moldovan, Georgian, Albanian, Serbian, Australian, Liechtensteinin, Venäjän, Israelin, Yhdysvaltojen, Islannin, Sveitsin, Ukrainan, entisen Jugoslavian tasavallan Makedonian, Norjan ja Bosnia ja Hertsegovinan kanssa
SOPIMUSTEN JA PÄÄTÖSTEN TARKOITUS
Näillä EU:n ja eri maiden välisillä sopimuksilla pyritään vahvistamaan kyseisten maiden kansalaisten turvallisuutta ja varmuutta jakamalla turvaluokiteltuja tietoja ja ottamalla käyttöön mekanismeja, joilla varmistetaan, että tiedot säilyvät turvassa.
Jokaisen sopimuksen kohdalla tehdään siihen liittyvä päätös, jolla se hyväksytään EU:n puolesta.
TÄRKEIMMÄT KOHDAT
Osapuolet sitoutuvat kehittämään turvallisuutta koskevaa yhteistyötä ja jakamaan turvaluokiteltuja tietoja. Ne tunnustavat, että tehokas yhteistyö edellyttää tämänkaltaisten tietojen saatavuutta ja että tällainen tietojenvaihto edellyttää asianmukaisia turvatoimia.
Sopimukset muodostavat oikeudellisen kehyksen, jossa toinen osapuoli antaa toisilleen turvaluokiteltuja tietoja, mutta ne eivät velvoita kumpaakaan osapuolta antamaan tällaisia tietoja.
Turvaluokitellut tiedot määritellään seuraavasti:kaikki tiedot tai aineistot, joiden katoaminen tai oikeudeton paljastuminen voisi aiheuttaa vahinkoa tai haittaa kunkin osapuolen tai yhden tai useamman EU-maan eduille ja jotka on nimetty turvallisuusluokitusmerkinnällä sopimuksen mukaisesti.Sopimuksia sovelletaan seuraaviin EU:n toimielimiin ja tahoihin: Eurooppa-neuvosto, Euroopan unionin neuvosto, unionin ulkoasioiden ja turvallisuuspolitiikan korkea edustaja, Euroopan ulkosuhdehallinto (EUH) sekä Euroopan komissio.
Turvaluokiteltujen tietojen suojeluKunkin osapuolen on suojeltava toisen osapuolen toimittamia tai sen kanssa vaihdettuja turvaluokiteltuja tietoja vähintään ne toimittavan osapuolen ilmoittamalla tasolla. Kaikilla henkilöillä, joilla on pääsy turvaluokiteltuihin tietoihin, on oltava asianmukainen turvallisuusselvitys, joka perustuu lojaaliuteen, rehellisyyteen ja luotettavuuteen. Tietojen käyttöön, niiden saatavuuteen ja paljastamiseen sovelletaan rajoituksia.Päätös 2013/488/EU (ks. tiivistelmä) kattaa EU:n turvallisuusluokiteltujen tietojen suojaamista koskevat turvallisuussäännöt.
Muut seikat
Näitä ovat muun muassasitoumus antaa keskinäistä apua turvaluokiteltujen tietojen turvaamiseksi menettelyt turvaluokiteltujen tietojen jakamiseksi kunkin osapuolen vastuutahojen nimeäminen sopimuksen täytäntöönpanon valvomiseksi kunkin osapuolen vastuu tapauksissa, joissa turvallisuusluokiteltuja tietoja katoaa tai paljastetaan luvattomasti riitojen ratkaiseminen sopimuksen voimaantulo sekä sen mahdollinen muuttaminen tai irtisanominen.
MISTÄ ALKAEN SOPIMUKSIA JA PÄÄTÖKSIÄ SOVELLETAAN
Ne tulevat voimaan seuraavasti:
Valtio
Päätös
Sopimus
Yhdistynyt kuningaskunta
29. huhtikuuta 2021
1. tammikuuta 2021
Kanada
29. toukokuuta 2017
Ei vielä voimassa
Moldova
27. maaliskuuta 2017
Ei vielä voimassa
Georgia
15. maaliskuuta 2016
Ei vielä voimassa
Albania
15. tammikuuta 2016
Ei vielä voimassa
Serbia
22. marraskuuta 2010
Ei vielä voimassa
Australia
30. marraskuuta 2009
Ei vielä voimassa
Liechtenstein
14. kesäkuuta 2010
Ei vielä voimassa
Venäjä
17. marraskuuta 2009
Ei vielä voimassa
Israel
16. maaliskuuta 2009
Ei vielä voimassa
Yhdysvallat
23. huhtikuuta 2007
30. huhtikuuta 2007
Islanti
21. marraskuuta 2005
1. maaliskuuta 2007
Sveitsi
24. kesäkuuta 2005
1. kesäkuuta 2008
Ukraina
13. kesäkuuta 2005
1. helmikuuta 2007
Pohjois-Makedonia
24. tammikuuta 2005
1. elokuuta 2005
Norja
26. heinäkuuta 2004
1. joulukuuta 2004
Bosnia ja Hertsegovina
26. heinäkuuta 2004
1. toukokuuta 2006
TAUSTAA
Lisätietoja:Euroopan unionin turvaluokiteltujen tietojen suojaaminen (Eurooppa-neuvosto ja EU:n neuvosto).
ASIAKIRJAT
Neuvoston päätös (EU) 2021/689, annettu 29 päivänä huhtikuuta 2021, Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen tekemisestä unionin puolesta (EUVL L 149, 30.4.2021, s. 2–9)
Euroopan unionin ja Ison-Britannian ja Pohjois-Irlannin Yhdistyneen kuningaskunnan sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä (EUVL L 149, 30.04.2021, s. 2540–2548)
Neuvoston päätös (YUTP) 2017/2322, tehty 29 päivänä toukokuuta 2017, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Kanadan ja Euroopan unionin välisen sopimuksen allekirjoittamisesta ja tekemisestä (EUVL L 333, 15.12.2017, s. 1)
Kanadan ja Euroopan unionin välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä (EUVL L 333, 15.12.2017, s. 2–7)
Neuvoston päätös (YUTP) 2017/718, tehty 27 päivänä maaliskuuta 2017, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Moldovan tasavallan välisen sopimuksen allekirjoittamisesta ja tekemisestä (EUVL L 106, 22.4.2017, s. 1–2)
Euroopan unionin ja Moldovan tasavallan välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä (EUVL L 106, 22.4.2017, s. 3–7)
Sopimukseen tehdyt peräkkäiset muutokset on sisällytetty alkuperäiseen tekstiin. Konsolidoitu toisinto on tarkoitettu ainoastaan dokumentointitarkoituksiin.
Neuvoston päätös (EU) 2016/1946, tehty 15 päivänä maaliskuuta 2016, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Georgian välisen sopimuksen allekirjoittamisesta ja tekemisestä (EUVL L 300, 8.11.2016, s. 1–2)
Georgian ja Euroopan unionin välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä (EUVL L 300, 8.11.2016, s. 3–7)
Neuvoston päätös (EU) 2016/402, tehty 15 päivänä tammikuuta 2016, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Albanian tasavallan ministerineuvoston ja Euroopan unionin välisen sopimuksen allekirjoittamisesta ja tekemisestä (EUVL L 74, 19.3.2016, s. 1–2)
Albanian tasavallan ministerineuvoston ja Euroopan unionin välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä (EUVL L 74, 19.3.2016, s. 3–7)
Neuvoston päätös 2011/514/YUTP, tehty 22 päivänä marraskuuta 2010, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Serbian tasavallan välisen sopimuksen allekirjoittamisesta ja tekemisestä (EUVL L 216, 23.8.2011, s. 1)
Euroopan unionin ja Serbian tasavallan välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä (EUVL L 216, 23.8.2011, s. 2–4)
Neuvoston päätös 2010/53/YUTP, tehty 30 päivänä marraskuuta 2009, Australian ja Euroopan unionin välisen turvallisuusluokiteltujen tietojen turvaamista koskevan sopimuksen tekemisestä (EUVL L 26, 30.1.2010, s. 30)
Australian ja Euroopan Unionin välinen sopimus turvallisuusluokiteltujen tietojen turvaamisesta (EUVL L 26, 30.1.2010, s. 31–35)
Neuvoston päätös 2010/404/YUTP, tehty 14 päivänä kesäkuuta 2010, turvallisuusluokiteltujen tietojen vaihtoon sovellettavia turvallisuusmenettelyjä koskevan Euroopan unionin ja Liechtensteinin ruhtinaskunnan välisen sopimuksen allekirjoittamisesta ja tekemisestä (EUVL L 187, 21.7.2010, s. 1)
Turvallisuusluokiteltujen tietojen vaihtoon sovellettavia turvallisuusmenettelyjä koskeva Euroopan unionin ja Liechtensteinin ruhtinaskunnan välinen sopimus (EUVL L 187, 21.7.2010, s. 2–4)
Neuvoston päätös 2010/348/EY, tehty 17 päivänä marraskuuta 2009 turvaluokiteltujen tietojen suojaa koskevan Venäjän federaation hallituksen ja Euroopan unionin välisen sopimuksen tekemisestä (EUVL L 155, 22.6.2010, s. 56)
Venäjän federaation hallituksen ja Euroopan unionin välinen sopimus turvaluokiteltujen tietojen suojasta (EUVL L 155, 22.6.2010, s. 57–60)
Neuvoston päätös 2009/558/YUTP, tehty 16 päivänä maaliskuuta 2009, turvaluokiteltujen tietojen vaihtoon sovellettavia turvallisuusmenettelyjä koskevan Euroopan unionin ja Israelin välisen sopimuksen tekemisestä (EUVL L 192, 24.7.2009, s. 63)
Euroopan unionin ja Israelin välinen turvaluokiteltujen tietojen vaihtoon sovellettavia turvallisuusmenettelyjä koskeva sopimus (EUVL L 192, 24.7.2009, s. 64–67)
Neuvoston päätös 2007/274/YOS, tehty 23 päivänä huhtikuuta 2007, Euroopan unionin ja Amerikan yhdysvaltojen hallituksen välisen turvaluokiteltujen tietojen turvaamista koskevan sopimuksen tekemisestä (EUVL L 115, 3.5.2007, s. 29)
Euroopan unionin ja Amerikan yhdysvaltojen hallituksen välinen sopimus turvaluokiteltujen tietojen turvaamisesta (EUVL L 115, 3.5.2007, s. 30–34)
Neuvoston päätös 2006/467/YUTP, tehty 21 päivänä marraskuuta 2005, Euroopan unionin ja Islannin tasavallan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä (EUVL L 184, 6.7.2006, s. 34)
Islannin tasavallan ja Euroopan unionin välinen sopimus turvaluokiteltujen tietojen vaihtoon sovellettavista turvallisuusmenettelyistä (EUVL L 184, 6.7.2006, s. 35–37)
Neuvoston päätös 2008/568/YUTP, tehty 24 päivänä kesäkuuta 2005 Euroopan unionin ja Sveitsin valaliiton välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä (EUVL L 181, 10.7.2008, s. 57)
Sveitsin valaliiton ja Euroopan unionin välinen sopimus turvaluokiteltujen tietojen vaihtoon sovellettavista turvallisuusmenettelyistä (EUVL L 181, 10.7.2008, s. 58–61)
Neuvoston päätös 2005/481/YUTP, tehty 13 päivänä kesäkuuta 2005, Euroopan unionin ja Ukrainan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä (EUVL L 172, 5.7.2005, s. 83)
Ukrainan ja Euroopan unionin välinen sopimus turvaluokiteltujen tietojen vaihtoon sovellettavista turvallisuusmenettelyistä (EUVL L 172, 5.7.2005, s. 84–86)
Neuvoston päätös 2005/296/YUTP, YOS, tehty 24 päivänä tammikuuta 2005, Euroopan unionin ja entisen Jugoslavian tasavallan Makedonian välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä (EUVL L 94, 13.4.2005, s. 38)
Sopimus entisen Jugoslavian tasavallan Makedonian ja Euroopan unionin välillä turvaluokiteltujen tietojen vaihtoon sovellettavista turvallisuusmenettelyistä (EUVL L 94, 13.4.2005, s. 39–44)
Neuvoston päätös 2004/843/YUTP, tehty 26 päivänä heinäkuuta 2004, Euroopan unionin ja Norjan kuningaskunnan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä (EUVL L 362, 9.12.2004, s. 28)
Norjan kuningaskunnan ja Euroopan unionin välinen sopimus turvaluokiteltujen tietojen vaihtoon sovellettavista turvallisuusmenettelyistä (EUVL L 362, 9.12.2004, s. 29–32)
Neuvoston päätös 2004/731/EY, tehty 26 päivänä heinäkuuta 2004 Euroopan unionin ja Bosnia ja Hertsegovinan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä (EUVL L 324, 27.10.2004, s. 15)
Bosnia ja Hertsegovinan ja Euroopan unionin välinen sopimus turvaluokiteltujen tietojen vaihtoon sovellettavista turvallisuusmenettelyistä (EUVL L 324, 27.10.2004, s. 16–19)
MUUT ASIAAN LIITTYVÄT ASIAKIRJAT
Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1–50)
Ks. konsolidoitu toisinto.
Viimeisin päivitys: 10.06.2021